open-index/open-wikipedia-markdown huggingface dataset:
Թունիսի ազգային երկխոսություն քառյակ

**Թունիսի ազգային երկխոսության քառյակ** (Arabic: الرباعي التونسي للحوار الوطني‎, French: *Quartet du dialogue national*) չորս քաղաքացիական հասարակության կազմակերպությունների խումբ է, որոնք 2011 թվականի հասմիկի հեղափոխությունից հետո, Թունիսում ժողովրդավարական ձեռքբերումները համախմբելու և կայուն սահմանադրական կարգավորում ստեղծելու ջանքերում  կենտրոնական միջնորդներ էին։[1]

Քառյակը ստեղծվել է 2013 թվականի ամռանը սահմանադրական գործընթացը կանգնեցրած քաղաքական ճգնաժամից հետո։ Էննահդայի գլխավորած կառավարության հետ բանակցություններ վարելու և պատմական սահմանադրություն ստեղծելու գործում հաջողության համար քառյակը 2015 թվականի հոկտեմբերի 9-ին քառյակը արժանացել է 2015 թվականի Խաղաղության Նոբելյան մրցանակին։

* Թունիսի ընդհանուր աշխատանքային միություն (UGTT, *Union Générale Tunisienne du Travail*)
* Թունիսի Արդյունաբերության, Առևտրի և Արհեստների Համադաշնություն (UTICA, *Union Tunisienne de l'Industrie, du Commerce et de l'Artisanat*)
* Թունիսի մարդու իրավունքների լիգա (LTDH, *La Ligue Tunisienne pour la Défense des Droits de l'Homme*)
* Թունիսի իրավաբանների շքանշան (*Ordre National des Avocats de Tunisie*)

## Թունիսի քաղաքացիական հասարակություն
2010 թվականի դեկտեմբերի կեսերին Սիդի Բուզիդում Մուհամեդ Բուազիզիի ինքնահրկիզումից հետո Թունիսում համատարած բողոքի շարժում բարձրացավ։ Շարժման սկիզբը դրվեց գյուղական միջին դասի աշխատավորների և երիտասարդների կողմից Սիդի Բուզիդի շրջանում, այնուհետև աճեց՝ ներառելով բնակչության տարբեր հատվածներ։

Ամենևին ակնհայտ չէր, որ Թունիսի արհմիությունները կուժեղացնեն բողոքի ակցիաները։ Անկախությունից ի վեր Թունիսի ընդհանուր աշխատավորական միությունը (UGTT) քաղաքականապես ակտիվ էր, հատկապես՝ բողոքելով ԱՄՀ-ի կողմից սուբսիդիաների կրճատման դեմ, սակայն այն ճնշվում էր Բեն Ալիի ռեժիմի կողմից։ Իրադարձությունները, ինչպիսիք են 1978 թվականի «սև հինգշաբթի» բողոքի ակցիան՝ ի պատասխան սպառողական գների և աշխատավարձերի լճացման, և 1985 թվականի բողոքի ակցիաները՝ կապված ԱՄՀ-ի սուբսիդիաների հետագա կրճատումների և կյանքի թանկացման հետ, անհնար էր կրկնել Բեն Ալիի ավելի ռեպրեսիվ ռեժիմի մթնոլորտում։ Այս ռեպրեսիվ ժամանակաշրջանի գագաթնակետին Թունիսի Մարդու իրավունքների լիգան պաշտոնապես ճանաչված միակ փաստաբանական հասարակական կազմակերպությունն էր։

## Ծանոթագրություններ

Կատեգորիա:2010-ականների հիմնադրումներ
Կատեգորիա:2013 հիմնադրված կազմակերպություններ
Կատեգորիա:Գերկազմակերպություններ
Կատեգորիա:Թունիսի պատմություն
Կատեգորիա:Թունիսի քաղաքականություն
Կատեգորիա:Խաղաղության Նոբելյան մրցանակ
Կատեգորիա:Խաղաղության Նոբելյան մրցանակի դափնեկիրներ
Կատեգորիա:Կազմակերպություններ այբբենական կարգով
Կատեգորիա:Պատվո լեգեոնի շքանշանի կոմանդորներ
Կատեգորիա:Քաղաքական կազմակերպություններ
Ցիյույ Չժոու

**Ցիյույ Չժոու** (․ ), չինական ծագումով կանադացի, նախկինում  ֆինլանդացի շախմատիստուհի, կանանց գրոսմայստեր ( 2017 )։

## Կենսագրություն
Շախմատ խաղալ սովորել է չորս տարեկանում, երբ ընտանիքով Ֆրանսիայում էին։ 2004 թվականին տեղափոխվել է Ֆինլանդիա։ Նա յուրօրինակ ռեկորդ է սահմանել Ֆինլանդիայի շախմատի պատանեկան առաջնությունում աղջիկների շրջանում՝ հինգ անգամ հաղթելով նույն տարիքային՝ մինչև 10 տարեկանների խմբում (2005, 2007, 2008, 2009, 2010)։ 2008 թվականին մինչև 8 տարեկան աղջիկների շախմատի աշխարհի առաջնությունում արծաթե մեդալ է նվաճել։ 2010 թվականին ճանաչվել է մինչև 10 տարեկան աղջիկների շախմատի սկանդինավյան  առաջնության հաղթող։

2011 թվականին  տեղափոխվել է Կանադա, բնակություն հաստատել Օտտավայում։ Նա հաղթել է Կանադայի մինչև 12 (2012) և մինչև 14 (2013) տարեկան աղջիկների առաջնություններում։ 2014 թվականին Դուրբանում հռչակվել է աշխարհի մինչև 14 տարեկան աղջիկների շախմատի չեմպիոն։ 2015 թվականին Մեքսիկայում հաղթել է մինչև 18 տարեկան աղջիկների շախմատի հյուսիսամերիկյան առաջնությունում։

2016 թվականի սեպտեմբերին դարձել է Կանադայի շախմատի կանանց առաջնության չեմպիոն և իրավունք ստացել հանդես գալու կանանց շախմատի աշխարհի առաջնությունում։ 2017 թվականին Թեհրանում նա իր նորամուտն է  նշել այդ բարձր կարգի մրցումներում, որտեղ առաջին շրջանում պարտվել է Նատալյա Պոգոնինային։

**Ցիյույ Չժոուն** ներկայացրել է Կանադան երեք շախմատային օլիմպիադաներում (2014-2018)։

2021 թվականին նա մասնակցել է շախմատի կանանց աշխարհի գավաթի առաջին խաղարկությանը։

## Մրցանակներ և առաջադրումներ

## Վարկանիշի փոփոխություն

## Ծանոթագրություններ

## Արտաքին հղումներ

Կատեգորիա:2000 ծնունդներ
Կատեգորիա:Ապրող անձինք
Կատեգորիա:Հունվարի 6 ծնունդներ
Կատեգորիա:Շախմատի կանանց գրոսմայստերներ
Կատեգորիա:Ֆինն շախմատիստներ
Կատեգորիա:Կանադացի շախմատիստներ
Ագապա

frameless|աջից
**Ագապա**, ագապներ,  (հուն. սիրո ընթրիք), առաջին քրիստոնյաների հավաքական ընթրիքներ, որտեղ ի նշան փոխադարձ սիրո հավատացյալներն իրար խաղաղության համբույր էին տալիս և հաղորդվում օրհնված հացով ու գինով՝ ի հիշատակ «խորհրդավոր ընթրիքի»։ Հոգևորականությունն ագապներվ ձգտում էր հավասարության քողի տակ հավատացյալներին ավելի ամուր կապել քրիստոնեական կրոնի հետ։ Հետագայում, երբ ագապներ վերածվեցին խնջույքների, եկեղեցին նրանցից առանձնացրեց հաղորդության խորհուրդը և միացրեց ժամերգության հետ։ Ագապներ հետզհետե արգելվեցին։

Կատեգորիա:Քրիստոնեական տերմիններ
Կատեգորիա:Քրիստոնեության պատմություն
Կատեգորիա:Հունարեն բառեր և արտահայտություններ
Ակսել Բակայոկո

**Ակսել Մոհամեդ Բակայոկո** (), կոտդիվուարցի արմատներով ֆրանսիացի պրոֆեսիոնալ ֆուտբոլիստ, որն իր ֆուտբոլային կարիերայի ավարտին եզրային հարձակվողի դիրքում հանդես է եկել «Չեոնան Սիթի» ֆուտբոլային ակումբում։

## Ակումբային կարիերա
### Ինտեր
ՈՒԵՖԱ Եվրոպայի Լիգայում Բակայոկոն իր առաջնելույթը նշել է Ինտերի կազմում, 2016 թվականի դեկտեմբերի 8-ին՝ «Սպարտա» ֆուտբոլային ակումբի դեմ խաղում։ Նա փոխարինեց Անդրեա Պինամոնտիին խաղի 80-րդ րոպեում։

### Սոշո
Նա 2017 թվականի հուլիսի 10-ին միացել է ֆրանսիական «Սոշոյին»։ Լիգա 2-ում իր առաջնաելույթը անցկացրել է հուլիսի 28-ին՝ փոխարինելով Ալդո Կալուլուին 65-րդ րոպեին։ Այդ խաղում նրա ակումբը 2-0 հաշվով հաղթանակ է տարել։  2018 թվականի ապրիլի 6-ին «Օռլեանի» դեմ խաղում Ակսելը խփեց իր առաջին գոլը «Սոշոյի» կազմում։

### Սենկտ Գալեն
2018 թվականի հուլիսի 17-ին «Ինտերը» հայտարարել է, որ նրանք Ակսել Բակայոկոյին վարձավճարով տրամադրել են շվեյցարական «Սենկտ Գալեն» ակումբին։ Բակայոկոն հաջող  մրցաշրջան է անցկացրել շվեյցարական թիմի հետ․ այդ մրցաշրջանում նա ակումբի կազմում անցկացնել է 34 խաղ, որոնցից շատերը աջ պաշտպանի դիրքում։ Մրցաշրջանի վերջում հաստատվել է, որ Բակայոկոն ևս մեկ մրցաշրջան կմնա ակումբում։

### Ցրվենա Զվեզդա
2020 թվականի դեկտեմբերի 22-ին Բակայոկոն երեքուկես տարվա պայմանագիր է ստորագրել սերբական «Ցրվենա Զվեզդա» ակումբի հետ։ 
### Նովի Պազար
2022 թվականի փետրվարի 7-ին Բակայոկոն վարձավճարով տրվել է սերբական «Նովի Պազար» ակումբին՝ մինչև 2021–22 մրցաշրջանի ավարտը։
### Չեոնան Սիթի
2023 թվականի մարտի 21-ին Բակայոկոն միացել է կորեական «Չեոնան Սիթի» ակումբին։

## Ձեռքբերումնեեր
; «Ցրվենա Զվեզդա»
Սերբիայի չեմպիոն (2)։ 2020/21, 2021/22
Սերբիայի գավաթակիր (2)՝ 2020/21, 2021/22

## Ծանոթագրություններ

## Արտաքին հղումներ
* Статистика на soccerway
* Профиль на sports.ru

 
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կոտ դ'Իվուարի ֆուտբոլիստներ
Կատեգորիա:Ռեդ Սթարի ֆուտբոլիստներ
Կատեգորիա:Սոշոյի ֆուտբոլիստներ
Կատեգորիա:Ցրվենա Զվեզդայի ֆուտբոլիստներ
Կատեգորիա:Ֆրանսիացի ֆուտբոլիստներ
Լուի Ագասսիզ

**Ժան Լուի֊Ռոդոլֆ Ագասսիզ**, (), շվեյցարացի բնագետ և աշխարհագրագետ։

1846-ից ապրել է ԱՄՆ֊ում։ Հարվարդի համալսարանում հիմնադրել է համեմատական անատոմիայի թանգարան։ Գիտության համար մեծ նշանակություն են ունեցել Ագասսիզի աշխատությունները բրածո և ժամանակակից ձկների դասակարգման մասին, ինչպես նաև աշխարհագրական բաշխմանը և սառցային դարաշրջանին նվիրված հետազոտությունները։ Ագասսիզ էվոլյուցիոն ուսմունքի հակառակորդն էր, ուստի ջախջախիչ քննադատության ենթարկվեց Դարվինի և Հեկկելի կողմից։

## Ծանոթագրություններ

Կատեգորիա:Շվեյցարացի գիտնականներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Շվեյցարացի բժիշկներ
Կատեգորիա:Շվեյցարացի փիլիսոփաներ
Կատեգորիա:Հարվարդի համալսարանի պրոֆեսորներ
Կատեգորիա:Ռուսաստանի ԳԱ թղթակից անդամներ
Կատեգորիա:Շվեյցարացի աշխարհագրագետներ
Թոմաս Լինդալ

**Թոմաս Լինդալ** Լոնդոնի թագավորական ընկերություն FMedSci (ծնված 1938 թվականի հունվարի 28-ին) քաղցկեղի հետազոտության մեջ մասնագիտացած, շվեդ-բրիտանացի գիտնական։ 2015 թվականին, ԴՆԹ վերականգնման մեխանիկական ուսումնասիրությունների համար, ամերիկացի քիմիկոս Փոլ Մոդրիչի և թուրք քիմիկոս Ազիզ Սանջարի հետ համատեղ, նա արժանացել է քիմիայի Նոբելյան մրցանակի։

## Կրթություն
Լինդալը ծնվել է Քունգշոլմենում, Ստոկհոլմ, Շվեդիա, Ֆոլկե Ռոբերտ Լինդալի և Էթել Հուլդա Հուլտբերգի ընտանիքում։  Նա թեկնածուական թեզը պաշտպանել է 1967 թվականին, իսկ դոկտորի կոչումը՝ 1970 թվականին Ստոկհոլմի Կարոլինսկայի ինստիտուտից։

## Կարիերա և հետազոտություն
Դոկտորի կոչումը ստանալուց հետո Լինդալը հետդոկտորական հետազոտությունները շարունակեց Փրինսթոնի համալսարանում և Ռոքֆելլերի համալսարանում։
1978–1982 թվականներին նա Գյոթեբորգի համալսարանի բժշկական քիմիայի պրոֆեսոր էր։ Միացյալ Թագավորություն տեղափոխվելուց հետո, 1981 թվականին, նա, որպես հետազոտող, միացավ Կայսերական Քաղցկեղի Հետազոտական ​​Հիմնադրամին (այժմ՝ Քաղցկեղի հետազոտությունների Միացյալ Թագավորություն)։  1986-ից 2005 թվականներին նա եղել է Միացյալ Թագավորության Քաղցկեղի հետազոտությունների Քլեր Հոլլ լաբորատորիաների առաջին տնօրենը Հերթֆորդշիրում։  Նա այնտեղ իր հետազոտությունները  շարունակել է մինչև 2009 թվականը։ Նա ԴՆԹ-ի վերականգնման և քաղցկեղի գենետիկայի վերաբերյալ բազմաթիվ հոդվածների համահեղինակ է։

## Ծանոթագրություններ

Կատեգորիա:Շվեդ կենսաբաններ
Կատեգորիա:Շվեդ քիմիկոսներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Շվեդ գիտնականներ
Մարիա Բառանկո

**Մարիա դե լոս Բառանկո Գարսիա**, առավել հայտնի է **Մարիա Բառանկո** անունով (իսպաներեն՝ *María de*Շեղատառ տեքստ* los Remedios Barranco García*․ ), իսպանացի դերասանուհի, որ երկու անգամ «Գոյա» մրցանակի է արժանացել *երկրորդ պլանի լավագույն դերասանուհի* անվանակարգում։

## Կենսագրություն
Մարիա դե լոս Ռեմեդիոս Բառանկո Գարսիան ծնվել է 1961 թվականի հունիսի 11-ին Մալագայում։ Սկզբում բժշկություն է սովորել, բայց կիսատ է թողել՝ հայրենի քաղաքում  դրամատիկական արվեստ ուսանելու համար, որից հետո անդամագրվել է տարբեր թատերախմբերի։ Հետագայում  տեղափոխվել է Մադրիդ, աշխատանքի անցել և մայրաքաղաքային  բեմում իր նորամուտը նշել՝ դերակատարմամբ հանդես գալով  *La venganza de Don Mendo* (*Դոն Մենդոյի վրեժը*) ներկայացման մեջ։ Իսկ կինոյում Բառանկոն իր դեբյուտը կատարել է 1986 թվականին *El elegido* ( *Ընտրվածները* ) ֆիլմում։ Դերասանուհին 1990 թվականին արժանացել է «Գոյա» մրցանակի՝ *«Լուլուի դարաշրջանը»* ֆիլմում տրանսսեքսուալ մարմնավաճառի դերը մարմնավորելու համար։

1982-2004 թվականներին  ամուսնացած է եղել կինոռեժիսոր Իմանոլ Ուրիբեի հետ։ Նրանք ունեն մեկ դուստր՝ Անդրեան։

## Ֆիլմագրություն

## Հեռուստատեսություն
* *Սոպա բոբա*
* *Ellas son así*

## Պարգևներ

## Ծանոթագրություններ

## Արտաքին հղումներ
* 

Կատեգորիա:1961 ծնունդներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասաններ
Կատեգորիա:Իսպանացի հեռուստատեսային դերասանուհիներ
I Like the Way You Kiss Me

**«I Like the Way You Kiss Me»**, անգլո-կիպրացի երգիչ-երգահան Artemas-ի երգը։ Այն թողարկվել է որպես սինգլ 2024 թվականի մարտի 19-ին որպես անկախ թողարկում և հետևել է նրա դեբյուտային *Pretty* միքսթեյփին (2024)։ «I Like the Way You Kiss Me» երգը հասել է UK Singles Chart-ի երրորդ հորիզոնականին։  Միացյալ Թագավորությունից դուրս սինգլը գլխավորել Է Ավստրիայի, Գերմանիայի, Լատվիայի, Լիտվայի, Լեհաստանի և Շվեդիայի հիթ-շքերթները, ընդգրկվել է այլ երկրների հիթ-շքերթների առաջին տասնյակում, այդ թվում՝ Ավստրալիայում, Կանադայում, Ֆրանսիայում, Իռլանդիայում, Նոր Զելանդիայում և Նորվեգիայում, ինչպես նաև Բելգիայի (Ֆլանդրիայի) և ԱՄՆ-ի հիթ-շքերթների թոփ-20-ում։

## Կոմպոզիցիա
«I Like the Way You Kiss Me»  դարքվեյվ և այլընտրանքային փոփ ոճի երգ է։  Գործիքավորումը ներառում է 1980-ականների ոճի սինթեզատորներ՝ մռայլ, ռետրո-ֆուտուրիստական հնչողությամբ։ Քնարական առումով սինգլը պատմում է լարված հարաբերությունների մասին, որոնք փակուղի են մտել։  Ի վերջո, երգի հերոսը խոստովանում է, որ սեքսը գերադասում է զգացմունքներից՝ ավելի շատ ջանքեր գործադրելով հօգուտ ֆիզիկական, այլ ոչ թե էմոցիոնալ շփման։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Հավաստագրումներ

## Ծանոթագրություններ

Կատեգորիա:2024 սինգլներ
Խոյի շրջան

**Խոյ** շահրեստան (), շահրեստան (գավառ) Իրանի հյուսիս-արևմուտքում՝ Արևմտյան Ադրբեջան օսթանի հյուսիսարևելյան մասում։ Բնակչությունը վերջին մարդահամարի տվյալներով կազմում է ։ Վարչական կենտրոնը Խոյ (քաղաք) քաղաքն է։

Շահրեստանը հյուսիս-արևմուտքից սահմանակից է Արևմտյան Ադրբեջան օսթանի Չալդորան, հյուսիս-արևելքից` Չայփարե, հարավից` Սալմաստ շահրեստաններին, արևելքից` Արևելյան Ադրբեջան օսթանին, իսկ արևմուտքից` Թուրքիային։

## Բնակչություն
2006 թվականին բնակչությունը կազմում էր 365 573 մարդ՝ 85 550 տնային տնտեսություններում։ 2011 թվականի մարդահամարի տվյալներով, երբ շահեստանից արդեն առանձնանցվել էր Չայփարե շահրեստանը, բնակչությունը կազմում էր ընդամենը 354 309 մարդ` 96 367 տնտեսություններում։ Ըստ վերջին՝ 2016 թվականի մարդահամարի տվյալների՝ բնակչությունը կազմում էր 348 664 մարդ՝ 101 130 տնտեսություններում։

Բնակիչերը հիմնականում իրանական ադրբեջանցիներ և քրդեր են։

## Վարչական բաժանում
Վարչական տեսանկյունից շահրեստանը բաժանված է 4 բախշերի (շրջանների), որոնք իրենց հերթին ընդգրկում են 11 գյուղական շրջաններ և 6 քաղաքներ։ Շահրեստանի բաժանումը վարչական միավորների ըստ վերջին մարդահամարների  բնակչության տվյալների հետ մեկտեղ բերված են աղյուսակում ստորև.

## Ծանոթագրություններ

Կատեգորիա:Արևմտյան Ադրբեջան նահանգ
Կատեգորիա:Իրանի աշխարհագրություն
Wildflower (ալբոմ, Շերիլ Քրոու)

***Wildflower***, ամերիկացի երգչուհի Շերիլ Քրոուի հինգերորդ ստուդիական ալբոմը, որը թողարկվել է 2005 թվականին։  2005 թվականին սկավառակը ներկայացվել է «Գրեմմի» մրցանակի *Լավագույն փոփ վոկալ ալբոմ* անվանակարգում, իսկ «Good Is Good» երգը՝ *Լավագույն կանացի փոփ վոկալ կատարում* անվանակարգում։  «Wildflower»-ը հասել է երկրորդ հորիզոնականին ամերիկյան Billboard 200 հիթ-շքերթում։  2008 թվականի հունվարին ԱՄՆ-ում վաճառքը գերազանցել է 949 հազար օրինակը և ալբոմը ստացել է RIAA պլատինե հավաստագիր։

## Ձայնագրության մասնակիցներ
* Շերիլ Քրոու — վոկալ, ակուստիկ կիթառ, բաս կիթառ, դաշնամուր, էլեկտրական կիթառ, հարմոն, ստեղնաշարային գործիքներ, երգեհոն
* Jeff Trott — կիթառ, ստեղնաշարայիններ, դաշնամուր
* Abe Laboriel Jr. — հարվածայիններ
* Brian MacLeod — հարվածայիններ
* Jamie Muhoberac — հարվածայիններ

## Track listing

## Հիթ-շքերթներ և հավաստագրեր

### Տարեկան հիթ-շքերթներ

### Հավաստագրեր

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2005 ալբոմներ
Ֆրանկո Ֆոդա

**Ֆրանկո Ֆոդա** (; ), գերմանացի ֆուտբոլիստ և ֆուտբոլային մարզիչ։ Հանդես է եկել պաշտպանի դիրքում։

## Խաղացողի կարիերա
«Վիզենաու Մայնց» ֆուտբոլային ակումբի սան։ Ավելի ուշ խաղացել է «Մայնց 05» և «Կայզերսլաուտերն» ակումբների երիտասարդական կազմում։  Պրոֆեսիոնալ կարիերան սկսել է 1983/84 մրցաշրջանում «Կայզերսլաուտերնում»։  Խաղացել է 3 խաղ։ Այնուհետև Ֆոդան հանդես է եկել «Արմինիա» և «Սաարբրյուկեն» ակումբներում։ 1987 թվականին Ֆոդան վերադարձավ «Կայզերսլաուտերն», ակումբում խաղաց երեք հաջորդ մրցաշրջան։ 1987 թվականի դեկտեմբերին երկու հանդիպում է անցկացրել Գերմանիայի հավաքականի կազմում՝ Բրազիլիայի (1:1) և Արգենտինայի (0:1) հավաքականների դեմ։

1990 թվականին Ֆոդան տեղափոխվեց «Բայեր 04», որտեղ դարձավ պաշտպանական առանցքային խաղացողներից մեկը։  Այնուհետև հանդես է եկել «Շտուտգարտում», շվեյցարական «Բազելում» և ավստրիական «Շտուրմում»։ 2001 թվականին ավարտել է ֆուտբոլիստի կարիերան, երբ նա 35 տարեկան էր։

## Մարզչի կարիերա
Մարզչական կարիերան Ֆոդան սկսել է «Շտուրմ» - ում մարզչի օգնականի պաշտոնից։  2002թ. սեպտեմբերից մինչև նոյեմբեր ժամանակավորապես զբաղեցրել է գլխավոր մարզչի օգնականի պաշտոնը։ Ֆոդան Այնուհետև զբաղեցրեց գլխավոր մարզչի պաշտոնը մինչև Գիլբերտ Գրեսի ժամանումը 2003 թվականի հունիսի 4-ին։ Այնուհետև Ֆոդան սկսեց մարզել դուբլը։ 2006 թվականի հունիսի 1-ին Ֆոդան կրկին դարձավ գլխավոր մարզիչ։ Ֆոդայի գլխավորությամբ «Շտուրմը» հաղթել է Ավստրիայի առաջնությունը 2010/11 մրցաշրջանում և Ավստրիայի գավաթը 2009/10 մրցաշրջանում։ Ֆոդան գլխավոր մարզչի պաշտոնը լքել է 2012 թվականի ապրիլի 12-ին այն բանից հետո, երբ «Շտուրմը» դուրս է մնացել Ավստրիայի գավաթից։

2012 թվականի մայիսի 22-ին Ֆոդան նշանակվեց «Կայզերսլաուտերնի» գլխավոր մարզիչ, որը նոր էր հայտնվել երկրորդ դիվիզիոնում առաջին Բունդեսլիգայում երկու մրցաշրջանից հետո։ 2013 թվականի օգոստոսի 29-ին Ֆոդան հեռացվեց գլխավոր մարզչի պաշտոնից։

Գլխավոր էջ 2014 Սեպտեմբեր 30 Ֆոդան վերադարձել է «Շտուրմ» - ի գլխավոր մարզչի պաշտոնին, որտեղ աշխատել է 3 տարի։

2017 թվականի հոկտեմբերին դարձել է Ավստրիայի հավաքականի գլխավոր մարզիչ։

## Մարզչի վիճակագրություն

### Ավստրիայի հավաքականի հանդիպումները Ֆրանկո Ֆոդայի գլխավորությամբ

**Ընդհանուր՝ հանդիպումներ՝ 8, հաղթանակներ՝ 6, ոչ-ոքի՝ 0, պարտություններ՝ 2:**

## Ձեռքբերումներ
### Որպես խաղացող
; «Կայզերսլաուտերն»
* Գերմանիայի գավաթակիր՝ 1989/90
; «Բայեր 04»
* Գերմանիայի Գավաթակիր՝ 1992/93
; «Շտուրմ»
* Ավստրիական Բունդեսլիգայի Չեմպիոն՝ 1997/98, 1998/99
* Ավստրիայի Գավաթակիր՝ 1998/99
* Ավստրիայի Սուպերգավաթակիր՝ 1999

### Որպես մարզիչ
; «Շտուրմ»
* Ավստրիայի Գավաթակիր՝ 2009/10
* Ավստրիական Բունդեսլիգայի Չեմպիոն՝ 2010/11

## Ծանոթագրություններ

## Արտաքին հղումներ
* Профиль на *fussballdaten.de*
* 

Կատեգորիա:Արմինիայի ֆուտբոլիստներ
Կատեգորիա:Բազելի ֆուտբոլիստներ
Կատեգորիա:Բայեր Լևերկուզենի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Մայնց քաղաքում ծնվածներ
Կատեգորիա:Շտուտգարտի ֆուտբոլիստներ
Մայքլ Օլիվեր

**Մայքլ Օլիվեր** (, ), անգլիացի ֆուտբոլային մրցավար, որը վարում է Պրեմիեր լիգայի հանդիպումները, ինչպես նաև Անգլիայի ազգային գավաթային մրցաշարերը։ Սկսել է դատել Պրեմիեր լիգայի հանդիպումները 2010 թվականին՝ դառնալով այդ մրցաշարի պատմության մեջ ամենաերիտասարդ մրցավարը (գերազանցելով Ստյուարտ Աթուելի ռեկորդը, որը սահմանվել էր 2008 թվականին)։

## Մրցավարական կարիերա
Օլիվերը խաղերը սկսել է դատել 14 տարեկանից՝ հոր՝ Քլայվի առաջարկությամբ, որն աշխատում էր որպես ֆուտբոլային մրցավար։ 2007 թվականին ընդգրկվել է մրցավարների ազգային ցուցակում և եղել է «Ուեմբլի» մարզադաշտում կայացած Ազգային կոնֆերանսի փլեյ-օֆֆի եզրափակչի գլխավոր մրցավարը։ Հետագայում նա սահմանեց մի շարք ռեկորդներ՝ դառնալով ֆուտբոլի լիգայի ամենաերիտասարդ լայնսմենը, ֆուտբոլի լիգայի ամենաերիտասարդ գլխավոր մրցավարը և Պրեմիեր լիգայի ամենաերիտասարդ չորրորդ մրցավարը։

2010 թվականի օգոստոսին Մայքլ Օլիվերն ընդգրկվել է «Դատավորների ընտրված խմբում։  2010 թվականի օգոստոսի 21-ին նա 25 տարեկան և 182 օրական հասակում որակազրկեց «Բիրմինգհեմ Սիթիի» և «Բլաքբըրն Ռովերսի» միջև Պրեմիեր լիգայում իր առաջին հանդիպումը՝ գերազանցելով Ստյուարտ Աթուելի ռեկորդը, ով մինչև այդ պահը Պրեմիեր լիգայի խաղի ամենաերիտասարդ մրցավարն էր։

2022 թվականի մայիսին ՖԻՖԱ-ն նրան նշանակել է Քաթարում կայանալիք ֆուտբոլի աշխարհի 2022 թվականի առաջնության 36 գլխավոր մրցավարներից մեկը։

2024 թվականի ապրիլին ընտրվել է գլխավոր մրցավարներից մեկի կողմից 19 մրցավարական բրիգադների շարքում՝ 2024 թվականի հունիս-հուլիս ամիսներին Գերմանիայի ֆուտբոլային դաշտերում կայանալիք ֆուտբոլի Եվրոպայի առաջնության հանդիպումները սպասարկելու համար։

## Վիճակագրություն

*Աղբյուր․Soccerbase*
### Աշխարհի առաջնություն 2022

## Ծանոթագրություններ

## Արտաքին հղումներ
* Профиль на сайте Премьер-лиги 
* Профиль на сайте WorldReferee.com 
* Статистика на сайте Soccerbase.com 

Կատեգորիա:Անգլիացի ֆուտբոլային մրցավարներ
Կատեգորիա:ՈՒԵՖԱ Եվրո 2024-ի մրցավարներ
Կատեգորիա:Ֆուտբոլային մրցավարներ այբբենական կարգով
Գրասիա Կերեխետա

**Գրասիա Կերեխտա Մարին** (իսպաներեն)՝ *Gracia Querejeta Marín․* ․ ), իսպանացի կինոռեժիսոր։

## Կենսագրություն
Ծնվել է 1962 թվականին Մադրիդում, կինոպրոդյուսեր Էլիաս Կերեխետայի և զգեստների դիզայներ Մարիա դել Կարմեն Մարինի ընտանիքում։ Սովորել է Մադրիդի Կոմպլուտենսի համալսարանում, որտեղ հնագույն պատմություն է ուսումնասիրել։ Մինչև ռեժիսորական աշխատանքի անցնելը  հանդես է եկել որպես դերասանուհի։ Նրա ռեժիսորական դեբյուտը եղել է 1988 թվականին նկարահանած *Tres en la marca* կարճամետրաժ ֆիլմը։ Իսկ նրա նկարահանած առաջին գեղարվեստական կինոնկարը *Una estación de paso-ն* էր (1992)։

## Ֆիլմեր
### Կարճամետրաժ ֆիլմեր

* *Tres en la marca* (1988), 7-րդ գլխի 7-րդ՝ *Huellas սերիան*
* *El viaje del Agua* (1990)
* *La adolescencia* (1992)
* *El trabajo de rodar* (1993)
* *Ալֆրեդո դի Ստեֆանո* (1997)
* *Primarias* (1998)․ վավերագրական ֆիլմ՝ նկարահանած Ֆերնանդո Լեոն դե Արանոայի և Ասուսենա Ռոդրիգեսի հետ.
* *Felices 140* (2015)

### Խաղարկային ֆիլմեր
* *Ռոբերտ Ռայլանդսի վերջին ճանապարհորդությունը* ( *El último viaje de Robert Rylands* ) (1994)
* *Նորից իմ կողքին* ( *Cuando vuelvas a mi lado* ) (1999)
* *Հեկտոր* (2004)
* *Յոթ բիլիարդի սեղան* ( *Siete mesas de billar francés* ) (2007)
* *15 տարի և մեկ օր* (2013)
* *Felices 140* (2015)
* *Հանցագործության ալիք* ( *Ola de crímenes* ) (2018)
* *Անտեսանելիներ* (2020)

### Դերասանուհի
* *Las secretas intenciones* (1969)
* *Dulces horas* by Carlos Saura, դերասանուհի (1981)
* *Las palabras de Max* Էմիլիո Մարտինես Լազարո, դերասանուհի (1975)

## Մրցանակներ
* *Հեկտոր* (2004). Բիզնագա դե Օրո՝ Մալագայի կինոփառատոնի լավագույն ֆիլմի համար ( *Festival de Málaga de Cine Español* ):
* *Cuando vuelvas a mi lado* (1999): Ժյուրիի հատուկ հիշատակում Սան Սեբաստիանի փառատոնում
* *[[Una estación de paso]]* (1992): Ժյուրիի հատուկ մրցանակ Semana de Cine de Valladolid- ում։
* *Tres en la marca*, (1988) Premio Teatro Arriaga en el Festival de Cortometrajes de Bilbao .
* *El último viaje de Robert Rylands* (1994): Լավագույն ռեժիսոր, լավագույն ֆիլմ, լավագույն լուսանկարչություն, լավագույն ֆիլմի մոնտաժ և լավագույն երաժշտություն Círculo de Escritores Cinematográficos-ում։
* *El viaje del Agua*, (1990) պրեմիո Goya Լավագույն իսպանական վավերագրական ֆիլմ

## Ծանոթագրություններ

## Արտաքին հղումներ
* 

Կատեգորիա:1962 ծնունդներ
Կատեգորիա:20-րդ դարի սցենարիստներ
Կատեգորիա:21-րդ դարի կինոռեժիսորներ
Կատեգորիա:Ապրող անձինք
Կատեգորիա:Իսպանացի կին կինոռեժիսորներ
Կատեգորիա:Իսպանացի կինոգործիչներ
Կատեգորիա:Իսպանացի կինոդերասանուհիներ
Կատեգորիա:Իսպանացի կինոռեժիսորներ
Կատեգորիա:Իսպանացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Մադրիդի Կոմպլուտենսե համալսարանի շրջանավարտներ
Կատեգորիա:Սցենարիստներ այբբենական կարգով
Ես գրեթե հոգնել եմ ստվերներից,- ասաց Շալոթի տիրուհին

«**Ես գրեթե հոգնել եմ ստվերներից,- ասաց Շալոթի տիրուհին»** (),  Ջոն Ուիլյամ Ուոթերհաուսի երփնագիր կտավը, որն ավարտվել է 1915 կամ ըստ որոշ աղբյուրների՝ 1916 թվականին։ Ուոթերհաուսի երրորդ նկարն է, որը պատկերում է Ալֆրեդ Թեննիսոնի «Շալոթի տիկինը» պոեմից մի տեսարան։ 100,3 x 73,7 սմ չափերի կտավ է, ստորագրված և թվագրված է ներքևի աջ կողմում՝ *JW Waterhouse 1915*:

## Սյուժեի հենք
Նկարի վերնագիրը մեջբերում է Թեննիսոնի բանաստեղծության երկրորդ մասի չորրորդ և վերջին հատվածի վերջին  տողերից։

## Նկարագրություն
200px|մինի|Շալոթի տիրուհին 1888, Թեյթ պատկերասրահ, Լոնդոն
200px|մինի|Շալոթի տիրուհին նայում է Լանցելոտին, 1894, Լիդս սիթիի պատկերասրահ
Նկարը պատկերում է Շալոթի տիրուհու մասին պատումի ավելի վաղ հատվածը, քան Ուոթերհաուսի պատկերածները 1888 և 1894 թվականների իր նախորդ երկու աշխատանքներում. Տիկինը դեռ փակված է իր աշտարակում, գոբելեն է հյուսում, դրսի աշխարհը դիտում է միայն ֆոնի մեծ հայելու արտացոլանքից։ Նկարում հայելին բացահայտում է կամուրջ գետի վրայով, որը տանում է դեպի Կամելոտի պատերն ու աշտարակները. Մոտակայքում տեսանելի են նաև մի տղամարդ և մի կին, հավանաբար «երկու երիտասարդ սիրահարները վերջերս ամուսնացել են», որոնք հիշատակվում են Թենիսոնի բանաստեղծության մեջ։ Տեսարանը տեղի է ունենում հայելու մեջ Լանցելոտի կերպարի հայտնվելուց անմիջապես առաջ, որը տիկնոջը հրապուրում է իր աշտարակից և առաջնորդում դեպի մահ։

Նկարում պատկերված է Շալոթի տիկինը, որը ընդմիջում է իր գոբելեն հյուսելը։ Տիկինը կարմիր զգեստ է կրում, ռոմանական սյուներով սենյակում, որոնք պահում են հայելու մեջ արտացոլված պատուհանի կամարները։ Ջուլհակի հաստոցն ու հատակի երկրաչափական սալիկները դիտողին տանում են դեպի սենյակ, որտեղ կարմիր, դեղին և կապույտ գույներն արձագանքում են դրսի ավելի վառ գույներին։ Հայելու մեջ արտացոլված կարելի է տեսնել մեկ կակաչ։ Ջուլհակի մաքոքները նավակներ են հիշեցնում, որոնք նախանշում են Տիկնոջ մահը։

## Վաճառք և նվիրատվություն
Նկարը ցուցադրվել է Թագավորական ակադեմիայի ամառային ցուցահանդեսում 1916 թվականին։ Այն վաճառվել է 300 գինեյով 1923 թվականին, հաշվապահ, Թագավորական վիկտորիանական շքանշանակիր Ջոն Ջորջ Գրիֆիթսի անձնական հավաքածուից, անցել է արվեստի դիլեր Արթուր դե Կասերեսի ձեռքով։ Նկարը պատկանել է պարոն և տիկին Ֆրեդերիկ Քոուաններին և ժառանգությամբ անցել է նրանց մեծ զարմուհուն՝ կանադացի ինժեներ Ֆիլիպ Բերնի Ջեքսոնի կնոջը, որը  1971 թվականին այն նվիրաբերել է Օնտարիոյի արվեստի պատկերասրահին։

## Տես նաև
* Ջոն Ուիլյամ Ուոթերհաուսի նկարների ցանկ

## Ծանոթագրություններ

## Արտաքին հղումներ
* '''I am half sick of shadows,' said The Lady of Shalott'' (Alfred, Lord Tennyson, The Lady of Shalott, Part II), Art Gallery of Ontario
* John William Waterhouse. ''‘I am half sick of shadows,’ said the Lady of Shalott'' , Art Gallery of Ontario

Կատեգորիա:1915 նկարներ
Կատեգորիա:Կանայք արվեստի բնագավառում
Կատեգորիա:Ջոն Ուիլյամ Ուոթերհաուսի նկարներ
Իուլիա Մակա

**Իուլիա Մակա** ( , ), հույն շախմատիստուհի, կանանց միջազգային վարպետ ( 2002 թվական), Հունաստանի կանանց շախմատի  չեմպիոն ( 2018 թվական)։ Սովորել է  էլեկտրատեխնիկական եւ համակարգչային ճարտարագիտություն։

## Կենսագրություն
Իուլիան երկու տարի անընդմեջ  հաղթել է Հունաստանի մինչև 20 տարեկան աղջիկների առաջնություններում (2002, 2003)։ 2003 թվականին աշխարհի մինչև 20 տարեկան աղջիկների  առաջնությունում զբաղեցրել է 2-րդ տեղը։

Հաջողությամբ մասնակցել է Հունաստանի կանանց շախմատի առաջնություններին՝  նվաճելով 4 բրոնզե մեդալ (2001, 2004, 2005, 2017),  2018 թվականին էլ դառնալով առաջնության չեմպիոնուհի։

Նա ներկայացրել է Հունաստանը շախմատի Եվրոպայի երկու թիմային առաջնություններում (2007, 2017)։

Մրցաշարերում ունեցած հաջողությունների համար ՖԻԴԵ-ն 2002 թվականին Իուլիա Մակային շնորհել է կանանց միջազգային վարպետի (WIM) կոչում։ 2016 թվականին էլ նա  ՖԻԴԵ-ի մարզիչի (FT) կոչում է ստացել։

## Վարկանիշի փոփոխություն

## Ծանոթագրություններ

## Արտաքին հղումներ

Կատեգորիա:1983 ծնունդներ
Կատեգորիա:Ապրող անձինք
Կատեգորիա:Դեկտեմբերի 10 ծնունդներ
Կատեգորիա:Հույն շախմատիստներ
Կատեգորիա:Մարզուհիներ
Կատեգորիա:Շախմատի միջազգային վարպետներ
Բերրի վան Առլե

**Հյուբերտյուս (Բերրի) Ագիդիուս Հերմանյուս վան Առլե** (, ), հոլանդացի ֆուտբոլիստը հանդես է եկել աջ պաշտպանի դիրքում։ Առավել հայտնի է ՊՍՎ-ում իր ելույթներով, որին նա օգնեց նվաճել ՈւԵՖԱ-ի Եվրոպայի գավաթը և Նիդեռլանդների ազգային հավաքականում, որի հետ նա նվաճեց Եվրո-1988-ը։

## Կարիերա

### Ակումբային
Վան Առլեն ծնվել է Հյուսիսային Բրաբանտ նահանգի Հելմոնդ քաղաքում և 13 տարի խաղացել է ՊՍՎ-ի Նիդեռլանդական ֆուտբոլի գրանդում, որի հետ նվաճել է հինգ առաջնություն։ Իր կարիերայի մեծ մասի ընթացքում նա խաղացել է նաև հենակետային կիսապաշտպանի դիրքում, քանի որ աջ պաշտպանի տեղը զբաղեցրել է բելգիացի վետերան Էրիկ Գերետսը։

Վան Առլեն 1986/87 մրցաշրջանը Բելգիայում վարձավճարով անցկացրել է «Անտվերպենում»։ Վան Առլեն խաղաց եվրոպական Չեմպիոնների գավաթի 1987/88 խաղարկության ամբողջ եզրափակիչը, որը նրա թիմը հիմնական ժամանակում գոլազուրկ ոչ-ոքիից հետո 11 մետրանոցներով հաղթեց «Բենֆիկային»։  Այն բանից հետո, երբ Գերեցսը ավարտեց կարիերան 1992 թվականին՝ 38 տարեկան հասակում, Վան Առլեն սկսեց խնդիրներ ունենալ վնասվածքների հետ, բայց նա, այնուամենայնիվ, կարողացավ պահպանել իր տեղը հիմնական կազմում, ինչի շնորհիվ նա ընդհանուր առմամբ ավելի քան 300 հանդիպում անցկացրեց մինչև ակումբից հեռանալը։

Ի վերջո, Վան Առլեն հեռացավ ֆուտբոլից մեկ մրցաշրջանից հետո իր հայրենի քաղաքի՝ Հելմոնդ սպորտի թիմի հետ։ Իր քաղաքում որպես փոստատար աշխատելուց հետո նա վերադարձավ ՊՍՎ, որտեղ հերթով զբաղեցրեց մի քանի պաշտոններ (սկաուտ, երկրպագուների համակարգող)։

### Հավաքականում
Վան Առլեն իր առաջին խաղն անցկացրեց Նիդեռլանդների կազմում 1987 թվականի հոկտեմբերի 14-ին։ Հաջորդ տարի Եվրոպայի առաջնությունում նա հիմնական խաղացողն էր, իսկ հավաքականը նվաճեց իր առաջին մայրցամաքային գավաթը՝ Գերմանիայում։

Ընդհանուր առմամբ, Վան Առլեն ուղիղ հինգ տարվա ընթացքում մասնակցել է 35 հանդիպման (առանց գոլերի), ինչպես նաև տեղափոխվել է 1990 թվականի ֆուտբոլի աշխարհի առաջնություն և Եվրո-1992։ Այս տարիներին նա արդյունավետ համագործակցություն է ստեղծել պաշտպան Ադրի վան Տիգգելենի հետ (իր թիմակիցը 1991-1994 թվականներին)։

## Վիճակագրություն

### Վան Առլեի հանդիպումները Նիդերլանդների հավաքականի կազմում

**Ընդհանուր (բացառությամբ չեղյալ հայտարարված հանդիպումների). 34 խաղ / 0 գոլ,18 հաղթանակ, 11 ոչ-ոքի, 5 պարտություն:**

## Ձեռքբերումներ
### Ակումբ
* ՈՒԵՖԱ Եվրոպայի չեմպիոնների գավաթ՝ 1987/88
* Նիդերլանդների առաջնություն՝ 1985/86, 1987/88, 1988/89, 1990/91, 1991/92
* Նիդերլանդների գավաթ՝ 1987/88, 1988/89, 1989/90
* Նիդերլանդների սուպերգավաթ՝ 1992

### Հավաքական
* Եվրոպայի առաջնություն՝ 1988

## Ծանոթագրություններ

## Արտաքին հղումներ
* Beijen profile 

Կատեգորիա:Հոլանդացի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Անտվերպենի ֆուտբոլիստներ
Հաճելի տղաները միայնակ են քնում

**Հաճելի տղաները միայնակ են քնում** (), 1999 թվականի ֆիլմ, ռոմանտիկ կատակերգություն, որի ռեժիսորն է Ստյու Փոլարդը։ Ֆիլմը հիմնված է Բրյուս Ֆայրսթինի 1986 թվականին գրված *«Հաճելի տղաները միայնակ են քնում. ժամադրություն [[Ռեյգանի դարաշրջան|դժվարին ութսունականներին]]»* գրքի** հիման վրա։

Զվարճալի, բայց թեթև և կանխատեսելի հայացք այն մասին, թե ինչպես աղջիկները հաճախ նախընտրում են բիրտ տղաներին, քան նրանց, ովքեր բարեհամբույր են և իրենց ծաղիկներ են նվիրում։

## Բովանդակություն
Իրադարձությունները տեղի են ունենում Լուիսվիլում։ Դպրոցի միայնակ ուսուցիչ  31-ամյա Քարթերն իր միայնակության համար մեղադրում է իր չափազանց հաճելի լինելը և փորձում է հասնել իր երազանքների աղջկան՝ խաղալով վատ տղայի դեր։

Քարթերը ցինիկ է դարձել աղջիկների հետ մի շարք անհաջող ժամադրություններից հետո։ Նա միշտ փորձում է բարի լինել կանանց հանդեպ, բայց նրանք հիմնականում գերադասում են «մնալ ընկերներ» և նախընտրում են անկողին մտել «վատ» տղաների հետ։

Եվ ահա գեղեցկուհի Մեգին տեղափոխվում է քաղաք։ Հուսահատությունից ցինիկ դարձած Քարթերը որոշում է նրան սիրահետել կոպտությամբ, ձևանալով անտարբեր։ Սակայն, ի հեճուկս ճակատագրի, Մեգին երազում է վերջապես հանդիպել մի վարդ նվիրող տղայի, ով բարեհաճ կլինի իր հանդեպ։

## Դերերում
* Շոն Օ'Բրայանը Քարթերի դերում
* Սիբիլ Թեմչենը Մեգգիի դերում
* Վանեսա Մարսիլը Էրինի դերում
* Մայքլ Գրինը Սլիք Ուիլի դերում
* Բրենդա Ջեյմսը Քեյթի դերում
* Ուիլյամ Սանդերսոնը Ռուֆուսի դերում
* Սյուզաննա Քրեյջը Նենսիի դերում
* Բլեյք Սթյուրին Փեթի դերում
* Դերեկ Մակգրաթը Էդդիի դերում։

## Ցուցադրություն
Ֆիլմի փառատոնային դեբյուտը տեղի է ունեցել Գյոթեբորգի կինոփառատոնում անշլագով։ Միացյալ Նահանգներում *«Nice Guys Sleep Alone»-ը* ցուցադրվել է բազմաթիվ կինոփառատոներում և Միջին Արևմուտքի քաղաքներում։

Ըստ *The New Republic* ամերիկյան ամսագրի 2012 թվականի հոդվածի, ֆիլմը դարձել է Netflix-ի առաջին բացառիկը, երբ ֆիլմի կինոռեժիսոր Ստյու Փոլարդը ընկերությանը վաճառել է DVD-ի 500 չվաճառված օրինակները։

## Ծանոթագրություններ

## Արտաքին հղումներ
* 
* 
*  Letterboxd կայքում
* Nice Guys Sleep Alone. TheMovieDB կայքում

Կատեգորիա:1990-ականների անգլերեն ֆիլմեր
Կատեգորիա:1999 ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Կենտուկիում նկարահանված ֆիլմեր
Կատեգորիա:Ռոմանտիկ կատակերգություն
Կատեգորիա:Գրական ստեղծագործությունների էկրանավորումներ
Գերհարդ Շտրուբեր

**Գերհարդ Շտրուբեր** (; ), ավստրիացի ֆուտբոլիստ, որը հանդես է եկել կիսապաշտպանի դիրքում, և ֆուտբոլային մարզիչ։

## Խաղացողի կարիերա
Շտրուբերն իր խաղային կարիերայի մեծ մասն անցկացրել է «Ավստրիա Զալցբուրգ» ակումբում, որտեղ խաղացել է 1995-2001 թվականներին։  Ակումբի կազմում հաղթել է ավստրիական Բունդեսլիգան 1996/97 մրցաշրջանում և Ավստրիայի Սուպերգավաթը 1997 թվականի։  Նաև խաղացել է առաջին և տարածաշրջանային լիգաների ակումբներում։

## Մարզչի կարիերա
Իր մարզչական գործունեությունը Շտրուբերը սկսել է «Ռեդ Բուլ Զալցբուրգ» ակումբի ակադեմիայում, որտեղ 2007-2010 թվականներին թիմի հետ աշխատել է 19 տարի։ 2012-2014 թվականներին եղել է չորրորդ դիվիզիոնի «Կուխլ» ակումբի գլխավոր մարզիչը։ Այնուհետև վերադարձել է «Ռեդ Բուլ Զալցբուրգի» ակադեմիա՝ մինչև 15 տարեկանների թիմի մարզիչ։ 2015/16 մրցաշրջանում զբաղեցրել է «Զալբուրգի» առաջին թիմի գլխավոր մարզչի օգնականի պաշտոնը։ Մրցաշրջանի ավարտից հետո կրկին վերադարձել է ակումբային ակադեմիա՝ մինչև 16 տարեկանների թիմի մարզիչ։ 2017/18 մրցաշրջանում համատեղել է ՈւԵՖԱ-ի պատանեկան լիգայում հանդես եկող «Զալցբուրգի» մինչև 19 տարեկանների թիմում գլխավոր մարզչի և «Լիֆերինգում» թիմի ղեկավարի պաշտոնները, «Զալսբուրգի» ֆարմ ակումբում։

2018 թվականի հուլիսի 14-ին Ստրուբերը ստանձնեց «Լիֆերինգի» գլխավոր մարզչի պաշտոնը։ 2019 թվականի հունվարի 4-ին նա հրաժարական տվեց «Լիֆերինգի»գլխավոր մարզչի պաշտոնից, որպեսզի կենտրոնանա UEFA Pro-ի լիցենզիա ստանալու վրա, բայց մնաց ակումբում սկաուտի պատճառով։

2019 թվականի մայիսի 28-ին Շտրուբերը կողմերի փոխադարձ համաձայնությամբ խզել է պայմանագիրը «Լիֆերինգի» հետ, որը գործում էր մինչև 2020 թվականի ամառը, գլխավորեց Բունդեսլիգայի «Վոլֆսբերգը»՝ կնքելով մեկ տարվա պայմանագիր՝ ևս մեկ տարով երկարաձգելու հնարավորությամբ։ Առաջնության 14 խաղից հետո կարինտացիները զբաղեցրին երրորդ տեղը, ինչպես նախորդ մրցաշրջանում, և չորս միավոր վաստակեցին ՈՒԵՖԱ-ի Եվրոպայի լիգայի 2019/20 մրցաշրջանի առաջին չորս խաղերում, նախքան Ստրուբերը լքեց ակումբը։

2019 թվականի նոյեմբերի 20-ին Շտրուբերը նշանակվեց Չեմպիոնշիփում հանդես եկող անգլիական «Բարնսլի» ակումբի գլխավոր մարզիչ՝ կնքելով պայմանագիր մինչև 2022 թվականը՝ ևս մեկ տարով երկարաձգելու տարբերակով։ Այդ ժամանակ «Բարնսլին» Չեմպիոնշիփում զբաղեցնում էր վերջին տեղը, սակայն նրան հաջողվել էր փրկել ակումբը վերացումից։

2020 թվականի հոկտեմբերի 6-ին Ստրուբերը գլխավորել է MLS-ի «Նյու Յորք Ռեդ Բուլզ» ակումբը։  Նրան նախորդ պայմանագրից ազատելու համար ամերիկյան ակումբը «Բարնսլիին» վճարել է չբացահայտված գումար։ 2020, 2021 և 2022 մրցաշրջաններում ակումբը դուրս է եկել փլեյ-օֆֆ, սակայն ոչ մի անգամ չի կարողացել հաղթահարել առաջին փուլը։  2023 թվականի մայիսի 8 - ին «Նյու Յորք Ռեդ Բուլզը» բաժանվեց Ստրուբերից կողմերի փոխադարձ համաձայնությամբ։ 2023 թվականի մրցաշրջանի 11 հանդիպումներից հետո ակումբը վաստակեց ինը միավոր և ավարտվեց Արևելյան կոնֆերենցիայի վերջին տեղում։

2023 թվականի հուլիսի 31-ին Շտրուբերը նշանակվել է «Ռեդ Բուլ Զալցբուրգի» գլխավոր մարզիչ՝ ակումբի հետ կնքելով երկու տարվա պայմանագիր։

### Վիճակագրություն

## Ձեռքբերումներ
; 
; Թիմային
;  «Ավստրիա Զալցբուրգ»
* Ավստրիայի չեմպիոն՝ 1996/97
* Ավստրիայի Սուպերգավաթակիր՝ 1997

## Ծանոթագրություններ

## Արտաքին հղումներ
* 
* 
* 

Կատեգորիա:Ավստրիացի ֆուտբոլիստներ
Կատեգորիա:ԼԱՍԿ Լինցի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Սուլամիֆ Զասլավսկայա

**Սուլամիֆ Ալեքսանդրովնա Զասլավսկայա** (, ), խորհրդային ռուս նկարիչ-կիրառական արվեստագետ, գրաֆիկ և մանկավարժ, դեկորատիվ և կիրառական արվեստի մասնագետ։ ՌԽՖՍՀ Ի. Ե. Ռեպինի անվան պետական մրցանակի դափնեկիր (1972), ՌԽՖՍՀ վաստակավոր նկարիչ (1977)։

## Կենսագրություն
Սուլամիֆ Զասլավսկայան ծնվել է 1918 թվականի մարտի 7-ին Չերկասի քաղաքում։ 

1934-1941 թվականներին սովորել է Մոսկվայի Ա. Ն. Կոսիգինի անվան պետական տեքստիլային ինստիտուտում՝ պրոֆեսոր Ա. Վ. Կուպրինի նկարչության բաժնում։ 1941-1944 թվականներին Հայրենական մեծ պատերազմի ժամանակ զբաղվել է մանկավարժական աշխատանքով Տամբովի մարզի հանրակրթական դպրոցում։ 1944-1971 թվականներին աշխատել է Մոսկվայի Ռոզա Լյուքսեմբուրգի անվան «Կրասնայա Ռոզա» տեքստիլ կոմբինատում որպես գեղարվեստական տեքստիլի նկարիչ-վարպետ։ 1971 թվականից աշխատել Է ՌԽՖՍՀ արվեստի հիմնադրամի դեկորատիվ-ձևավորող արվեստի կոմբինատում որպես նկարիչ։ ԽՍՀՄ նկարչների միության անդամ։

Սուլամիֆ Զասլավսկայայի հիմնական գեղարվեստական աշխատանքները ստեղծվել են դեկորատիվ և կիրառական արվեստի ժանրում գեղարվեստական տեքստիլի ոլորտում. նկարներ տպագիր գործվածքների համար՝ «Քամի» և «Տոնավաճառ» (1957), «Ձիեր» (1962)զարդարանք, հուշանվերների շարֆեր «Խաղաղություն» (1964), դեկորատիվ վահանակ «Ասիայի և Աֆրիկայի կանայք» (1968), տպագիր գործվածքներ «Սալորի ծաղիկ» (1969), գորգեր «Մարտ» և «Ռոմանտիկա» (1970), գոբելեններ «Ոգեշնչում» (1975), «Մեծ թատրոնը 200 տարեկան է» (1976) և «Թիթեռ-ծաղիկ» (1977) և «1812» (1985)։ Սուլամիֆ Զասլավսկայայի գեղարվեստական գործերը գտնվում են Ռուսաստանի պետական թանգարանի, Պետական պատմական թանգարանի, Դեկորատիվ-կիրառական և ժողովրդական արվեստի համառուսաստանյան թանգարանի ֆոնդերում, ինչպես նաև Բրյուսելի թանգարանի հավաքածուներում։

Մահացել է 2010 թվականի հունիսի 16-ին Մոսկվայում։

## Պարգևներ
* ԽՍՀՄ գեղարվեստի ակադեմիայի արծաթե մեդալ (1984)
### Կոչում
* ՌԽՖՍՀ վաստակավոր նկարիչ (1977) – *գեղանկարչության բնագավառում ունեցած վաստակի համար*
### Մրցանակ
* ՌԽՖՍՀ Ի. Ե. Ռեպինի անվան պետական մրցանակ (1972) – *զանգվածային արտադրության համար բարձր գեղարվեստական գործվածքների նմուշների ստեղծման համար*.

## Ծանոթագրություններ

## Գրականություն
* Большая советская энциклопедия: В 30 т. / Глав. ред. А. М. Прохоров. - 3-е изд. - Москва : Советская энциклопедия, Т. 9: Евклид-Ибсен. - 1972. — 623 с.
* Российская еврейская энциклопедия / Гл. ред. Г. Г. Брановер, Рос.-израил. энцикл. центр "ЭПОС", Т. 1: Биографии : А—К. -  : Рос. акад. естеств. наук : Рос.-израил. энцикл. центр "ЭПОС", 1994. — 557 с.

 
Կատեգորիա:Խորհրդային նկարիչներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային նկարչուհիներ
Կատեգորիա:Ռուս նկարչուհիներ
Կատեգորիա:ՌԽՖՍՀ վաստակավոր նկարիչներ
Լուկաշ Մասոպուստ

**Լուկաշ Մասոպուստ** (, ), չեխ ֆուտբոլիստ, «Սլավիա» ակումբի և Չեխիայի հավաքականի կիսապաշտպան։

## Ակումբային կարիերա
Լուկաշը Ֆուտբոլով սկսել է զբաղվել վաղ մանկուց իր հարազատ «Վիսոչինա» ակումբում։ Հիմնական թիմի կազմում իր նորամուտը նշել է Չեխիայի առաջնության 2012/13 մրցաշրջանում՝ անմիջապես դառնալով հիմնական թիմի խաղացող և մասնակցել է 29 խաղի։ «Վիսոչինայում» երեք մրցաշրջան անցկացնելուց հետո նա տեղափոխվում է «Յաբլոնեց», որի հետ նվաճում է Չեխիայի առաջնության բրոնզե մեդալներ և դառնում Ֆուտբոլի Չեխիայի գավաթի 2014/15 խաղարկության եզրափակչի մասնակից։ 2015 թվականի հուլիսի 25-ին իր նորամուտը նշեց եվրագավաթներում։

2018 թվականի դեկտեմբերի 18-ին 3,5 տարվա պայմանագիր է կնքում Պրահայի «Սլավիայի» հետ։

## Կարիերան հավաքականում
Լուկաշ Մասոպուստը Չեխիայի հավաքականի հետ (մինչև 21 տարեկան) մասնակցել է 11 հանդիպման և մասնակցել 2015 թվականի Եվրոպայի երիտասարդական հավաքականների տնային առաջնությանը, որտեղ հավաքականը չի կարողացել դուրս գալ խմբից։ Չեխիայի հիմնական հավաքականի կազմում Լուկաշն իր նորամուտը նշել է 2018 թվականի մարտի 26-ին՝ Չինաստանի հավաքականի դեմ ընկերական խաղում։ Առաջին գնդակը խփել է 2019 թվականի սեպտեմբերի 10-ին՝ 2020 թվականի Եվրոպայի առաջնության ընտրական խաղում Չեռնոգորիայի հավաքականի դարպասը։

## Հավաքականում ելույթների վիճակագրությունը
*2023 թվականի նոյեմբերի 23-ի դրությամբ*

## Ձեռքբերումներ

; «Սլավիա» Պրահա
* Չեխիայի Չեմպիոն՝ 2018/19
* Չեխիայի Գավաթակիր՝ 2018/19

## Ծանոթագրություններ

## Արտաքին հղումներ
* Профиль на сайте «Славии» 
* Профиль на сайте Футбольной ассоциации Чехии 
* Профиль на сайте Первой лиги 
 
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Սլավիա Պրահայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2020-ի ֆուտբոլիստներ
Միրձա Զիվերե

**Միրձա Զիվերե** (, ), խորհրդային և լիտվացի երգչուհի, պրոդյուսեր, SWH ռադիոյի գովազդի բաժնի ղեկավար։ Երեք աստղերի շքանշանի սպա։

## Կենսագրություն
Բնիկ ռիգացի։ Մանկուց Միրձան երգել է երգչախմբում և սոլո, իսկ 3-րդ դասարանից սովորել է ակորդեոն նվագել։ Սիրողական գործունեությանը մասնակցել է թեթև արդյունաբերության քոլեջում, որտեղ սովորել է որպես մոդելավորող։ Ռուսաստանի թատերական արվեստի ինստիտուտի շրջանավարտ, ավարտել է զանգվածային միջոցառումների ռեժիսուրայի բաժինը։ Իր բեմական գործընկեր Իմանտ Վանզովիչի հետ նրանք դարձան իրենց համալսարանի առաջին լատվիացիները, ովքեր մինչ ընդունվելը ռուսերեն ոչ մի գիրք չէին կարդացել։

Միրձեի համամիութենական ժողովրդականությունը բերեց ինչպես մենահամերգներ, այնպես էլ կատարումներ որպես «Մոդո» անսամբլում, 1983 թվականից վերանվանվեց «Օպուս», որտեղ նա հանդես եկավ որպես մենակատար Վանզովիչի հետ։ «We Need to Think» երգով դուետը «Երգ-84» փառատոնում արժանացել է մրցանակի։ 1978 թվականից անսամբլի ղեկավարը կոմպոզիտոր Զիգմար Լիեպինն էր՝ Միրձայի ամուսինը (մինչ այդ «Մոդո»-ի տնօրենը Ռայմոնդ Փոլսն էր)։ Համույթի կազմում նա մասնակցել է նաև Լիեպինսի տարբեր նախագծերին, օրինակ՝ «Lāčplēsis» ռոք-օպերայում (լատիշերեն՝ Lāčplēsis)։

1970-1980-ական թվականներին Միրձա Զիվերեի կատարած երգերը 4 անգամ ավելի շատ են դարձել «Միկրոֆոն» էստրադային երգի մրցույթի հաղթողներ, քան որևէ այլ կատարողի։

Այժմ Միրձա Զիվերեն աշխատում է լատվիական SWH ռադիոյի գովազդային բաժնում՝ Զիգմարս Լիեպինսի գլխավորությամբ։ Նա նաև պարբերաբար պրոդյուսավորում է իր ամուսնու օպերային բեմադրությունները և կազմակերպում տարբեր խոշոր միջոցառումներ Լատվիայում։ Նա ղեկավարում է շնորհանդեսների կազմակերպման սեփական գործակալությունը՝ «Muse»: 2003 թվականին նա թողարկեց ալբոմ, որի բառերը գրել է ինքը։ 2012 թվականին նա կարճ ժամանակով վերադարձավ բեմ՝ ամուսնու համար նախատեսված նոր՝ հոբելյանական ծրագրով։

Միրդզան ու Զիգմարը ունեն դուստր՝ Զանեն և որդի՝ Յանիսը։

2010 թվականին պարգևատրվել է Երեք աստղի IV աստիճանի շքանշանով։

## Հետաքրքիր փաստեր
* Միրձա Զիվերեն Ռայմոնդ Պաուլսի Tik tā viena երգի առաջին կատարողն էր, որը հետագայում Իլյա Ռեզնիկի «Մաեստրո» վերնագորվ բանաստեղծությունը երգեց Ալլա Պուգաչովան։
* Միրձա Զիվերեի կատարմամբ երգերը հնչում են «Հեքիաթ նստեց իմ շեմին» մուլտֆիլմում ():

## Սկավառակագրություն
# 1979, *Viena diena manā mužā / Մի օր իմ կյանքում*
# 2003, *Zigmars Liepiņš. Darbi III. Mirdzas albums*

## Ծանոթագրություններ

## Հղումեր
* Биография на сайте музыкального клуба ''Pablo''
* Официальная страница агентства «Муза», возглавляемого Мирдзой Зивере
Խոտակացք

**Խոտակացք**, վայրաճ կամ ցանովի կերախոտերից բաղկացած բուսական ծածկոց։ Կերային հողհանդակների բուսականությունն է։ Խոտակացքի բարձրությամբ ու խտությամբ (1 մ² մակերեսին բույսերի թիվը) է պայմանավորված ցանովի և բնական կերային հողահանդակների արդյունավետությունը։ Խոտակացքի որակը կախված է ագրոտեխնիկական մշակման ձևերից և խոտակացքի բաղադրության մեջ մտնող բույսերի կերային արժեքականությունից։ Խոտակացքի խոտհարքային (արոտային) հասունությունը խոտհարքներում (արոտավայրերում) աճող բույսերի զարգացման այն փուլն է, որը միավոր մակերեսից ապահովում է սննդարար նյութերի ամենամեծ քանակությունը։

Կատեգորիա:Բուսականություն
Մարիական Ինքնավար Խորհրդային Սոցիալիստական Հանրապետություն

**Մարիական Ինքնավար Խորհրդային Սոցիալիստական Հանրապետություն** (), ՌԽՖՍՀ վարչատարածքային միավոր 1936-1993 թվականներին։

Մայրաքաղաքը եղել է Յոշկար Օլա։

## Պատմություն
Մարիական ԻԽՍՀ-ն կազմավորվել է 1936 թվականի դեկտեմբերի 5-ին ԽՍՀՄ 1936 թվականի Սահմանադրության համաձայն՝ Մարիական ինքնավար մարզի վերափոխման արդյունքում, որն ստեղծվել է 1920 թվականի նոյեմբերի 4-ին որպես լեռնային և մարգագետնային մարիների ինքնավար տարածքային կազմավորում։

1990 թվականի հոկտեմբերի 22-ին Մարիի ԻԽՍՀ Գերագույն խորհրդի որոշմամբ վերակազմավորվել է Մարիական Խորհրդային Սոցիալիստական Հանրապետության (ՄԽՍՀ)։ 1991 թվականի մայիսի 24-ին ՌԽՖՍՀ ժողովրդական պատգամավորների համագումարը հաստատել է այդ որոշումը՝ փոփոխություններ կատարելով 1978 թվականի ՌԽՖՍՀ Սահմանադրության մեջ։

1992 թվականի դեկտեմբերի 9-ին Ռուսաստանի Դաշնության ժողովրդական պատգամավորների համագումարը Մարիական ԽՍՀ-ն վերանվանել է Մարի Էլ Հանրապետություն՝ փոփոխություն կատարելով Ռուսաստանի Դաշնության Սահմանադրության 71-րդ հոդվածում։ Այս փոփոխությունն ուժի մեջ է մտել 1993 թվականի հունվարի 12-ին «Ռոսիյսկայա գազետա»-ում հրապարակվելու պահից։

## Վարչական բաժանում
Մարիական ԻԽՍՀ կազմում ներառվել են 14 շրջաններ։ 

Մարիական Ինքնավար Խորհրդային Սոցիալիստական Հանրապետության տարածքում եղել է երեք քաղաք (Յոշկար-Օլա, Վոլժսկ, Կոզմոդեմյանսկ) և 14 քաղաքատիպ ավան։

## Ազգային կազմ
**1970 թվականի մարդահամարի արդյունքներով․**
* ռուսներ – 321 հազար մարդ (46,9 %)
* մարիներ – 299 հազար մարդ (43,6 %)
* թաթարներ – 40 հազար մարդ (5,8 %)
* չուվաշներ – 9 հազար մարդ (1,3 %)
* ուկրաինացիներ – 5 հազար մարդ (0,7 %)
* այլ — 11 հազար մարդ (1,7 %)

## Ծանոթագրություններ

## Գրականություն
* 

Կատեգորիա:1936 հիմնադրումներ ԽՍՀՄ-ում
Կատեգորիա:1936 հիմնադրված պետություններ և տարածքներ
Կատեգորիա:1991 կազմալուծված պետություններ և տարածքներ
Կատեգորիա:Եվրոպայի պատմական երկրներ
Կատեգորիա:ԽՍՀՄ ինքնավար հանրապետություններ
Կատեգորիա:Նախկին սոցիալիստական հանրապետություններ
Խոզերի ապաճական քթաբորբ

**Խոզերի ապաճական թոքաբորբ**, վարակիչ հիվանդություն։ 

## Ախտանշաններ
Արտահայտվում է քթի լորձաթաղանթի բորբոքումներով, քթախեցու ապաճումով (զանգվածի և ծավալի փոքրացում), դիմային գանգի ոսկրերի ձևախախտումով (ծռադնչություն)։ Հատկապես զգայունակ են ծծկեր և կաթից կտրած խոճկորները։ Հարուցիչները վերջնականապես չեն հաստատվել։ Ապացուցված է, որ հարուցիչը հիվանդության սկզբնափուլում տեղակայվում է հիվանդ կենդանիների բորբոքային արտադրության մեջ և քթի խոռոչի վնասված հյուսվածքներում։ Վարակը փոխանցվում է օդակաթիլային ճանապարհով։ Գաղտնի շրջանը 5–15 օր է։ Հիվանդությունը տնտեսություններում տարածվում է համեմտաբար դանդաղ (ընթացքը քրոնիկական է, հազվադեպ՝ սուր)։ Անկումները՝ 7–10%։ 

## Բուժում
Բուժումային սկզբնափուլում քթի խոռոչ են ներմուծում հակաբիոտիկների լուծույթներ, D վիտամին։ 

## Կանխարգելում
Մերունների լիարժեք կերակրում և ճիշտ պահվածք, ներցեղային տրամախաչման բացառում, հիվանդների մեկուսացում։ Անասնաբուժասանիտարական փորձաքննություն քթի խոռոչի լորձաթաղանթի բորբոքային և մեռուկային երևույթների դրսևորման, ականջախեցու, լեզվի, գլխի, շնչափողի և թոքերի ապաճման դեպքերում դրանց օգտահանում։ Չվնասված մսեղիքը և մնացած ներքին օրգաններն օգտագործում են առանց սահմանափակման։

Կատեգորիա:Վարակիչ հիվանդություններ
Կատեգորիա:Կաթնասունների հիվանդություններ
Խոսրովենի

**«Խոսրովենի»**, **Խոսրովշահի**, ծիրանենու հայկական միջաուշահաս սորտ, որը տեղծվել է ժողովուրդական ընտրասերման ճանապարհով։ Մշակում են Արարատյան դաշտում և նրա նախալեռնային գոտում։ Իր որակով զիջում է միայն «Երևանի» սորտին։

## Նկարագրություն
Ծառը փարթամ է, գնդաձև սաղարթով։ Պտղաբերությունն սկսվում է տնկման 4-5-րդ տարում։ Պտուղը՝ միջին մեծության (մինչև 75 գ, չափավորը՝ 40 գ), կլորավուն, կողքերից քիչ սեղմված, գագաթը՝ կլորավուն, թեթևակի սեղմված։ Մաշկը միջին հաստության է՝ թույլ թավոտ, պտղամսից չանջատվող, պինդ, դեղնաոսկեգույն, արևահայաց կողմում՝ 1/3 մասով մոռու գույն։ Պտղամիսը՝ նարնջաոսկեգույն, հյութալի և մսալի, միջին ամրության, թեթևակի թելոտ, թթվաշաքաղցր, թույլ բուրմունքով։ Կորիզը՝ պտղից անջատվող, միջուկը՝ քաղցր։ Պտուղների հասունացումը՝ հուլիսի 5-25-ը։ Բերքատվությունը՝ 25–30 տ/հա։ Միջին դիմացկուն է ցրտերի և ծակոտկեն բծավորության նկատմամբ։ Լավագույն փոշոտիչներն են՝ Կարմրենի, Երևանի և Սաթենի սորտերը։ Պտուղներն օգտագործում են թարմ և վերամշակված (կոմպոտ, մուրաբա, չիր)։

Կատեգորիա:Ծիրանենու սորտեր
Ծլարձակում

**Ծլարձակում**, բույսի աճման փուլ, երբ սերմերից, պալարներից ու սոխուկներից ծիլեր են առաջանում հողի մակերևույթին։ Միամյա միաշաքիլավոր բույսերի, օրինակ՝ դաշտավլուկազգիների ծիլերը մախաթաձև են, հաճախ պատված սնամեջ տերևով (կոլեոպտիլ), որտեղ ամփոփված են խողովակաձև ոլորված կանաչ տերևներն ու բողբոջիկը։ Երկշաքիլավոր բույսերի ծիլերը կազմված են ցողունիկից (սերմնաշաքիլներով) կամ ցողունիկից՝ առաջին յուրացնող տերևներով։ Ծիլերով կարելի է հաստատել բույսի տեսակը, երբեմն՝ տարատեսակը և նույնիսկ՝ սորտը, որն օգտագործում են սերմերի վերահսկողության ծառայությունում, ինչպես նաև գարնանացանությունը։ Ծլարձակման ժամկետները և ծիլերի վիճակը կախված են սերմերի ծլունակությունից, նրանց ցանքի խորությունից, ժամկետներից, ջերմաստիճանից, խոնավությունից, հողի օդավորումից և այլ պայմաններից։

Կատեգորիա:Բույսերի ֆիզիոլոգիա
Առաջին սեր (ֆիլմ, 1995)

**«Առաջին սեր»** (), 1994 թվականի գեղարվեստական ֆիլմ, որը նկարահանել է ռեժիսոր Ռոման Բալայանը Իվան Տուրգենևի համանուն վիպակի հիման վրա:

## Սյուժե
Ֆիլմը ներկայացնում է պատմություն սիրահարվելու առաջին, երկչոտ, բայց ուժեղ պատանեկան ռոմանտիկ զգացողության մասին:

## Դերերում
* Անդրեյ Իշչենկո – *Վոլդեմար
* Աննա Միխալկովա – *Զինաիդա Ալեքսանդրովնա Զասեկինա
* Օլեգ Յանկովսկի – *Պյոտր Վասիլևիչ, Վոլդեմարի հայրը
* [[Մարինա Նեյոլովա]] – *Մարիա Նիկոլաևնա, Վոլդեմարի մայրը
* Իրինա Մուրավյովա – *իշխանուհի Զասեկինա, Զինաիդայի մայրը
* [[Ալեքսանդր Աբդուլով]] – *Բելովզորով
* Պավել Բելոզյորով – *բանաստեղծ Մայդանով
* Անդրեյ Դուբովսկի – *կոմս Մալևսկի
* Գեորգի Մարտիրոսյան – *ծառա Պյոտր Վասիլևիչի և Մարիա Նիկոլաևնայի տանը
* Նիկոլայ Դրոզդովսկի – *դոկտոր Լուշին
* Լյուբով Ռուդնևա – *ծառա Զասեկինների տանը

Տեքստը կադրից դուրս կարդում է [[Ալեքսեյ Բատալով|Ալեքսեյ Բատալովը]]։

== Նկարահանող խումբ ==
* Ռեժիսոր՝ [[Ռոման Բալայան]]
* Սցենարի հեղինակներ՝ Ռոման Բալայան, [[Իվան Տուրգենև]]
* Պրոդյուսեր՝ Վասիլի Կառլովսկի
* Օպերատոր՝ Պավել Լեբեշև
* Կոմպոզիտոր՝ Վադիմ Խրապաչով
* Նկարիչ՝ Վլադիմիր Ֆիլիպով

== Փառատոններ և մրցանակներ  ==
* Ֆիլմը ներկայացվել է  «[[Կինոտավր]]ի» կինոփառատոնի (1995)
* «Ոսկե խոյ» մրցանակի դափնեկիր (1996) «Լավագույն ռեժիսորական աշխատանք» անվանակարգում ([[Ռոման Բալայան]])
* «Նիկա» մրցանակի դափնեկիր ([[1996]]) «Լավագույն օպերատորական աշխատանք» անվանակարգում ([[Պավել Լեբեշև]])

== Ծանոթագրություններ ==


== Գրախոսական ==
* *Оксана Мусiенко'' — Чари лiтньго дня // Культура і життя, № 22 (3687), 7 черв. 1995. — стр. 3

## Գրականություն
* Первая любовь // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 320

Կատեգորիա:Ռուսական ֆիլմեր
Կատեգորիա:Իվան Տուրգենևի ստեղծագործությունների էկրանավորումներ
Կատեգորիա:1994 ֆիլմեր
Կատեգորիա:Ռուսերեն ֆիլմեր